钦定古今图书集成/理学汇编/学行典/第007卷 > 易经 > 《系辞下》
## 钦定古今图书集成/理学汇编/学行典/第007卷 > 易经 > 《系辞下》

“日往则月来，月往则日来”，日月相推而明生焉。“寒往
则暑来，暑往则寒来”，寒暑相推而岁成焉。“往者屈也，
来者信也”，屈信相感而利生焉。

〈本义〉言“往来屈信”，皆感应自然之常理。

又

天地絪缊，万物化醇；男女构精，万物化生。《易》曰：“三人
行则损一人，一人行则得其友。”言致一也。

〈本义〉絪缊，交密之状。醇，谓厚而凝也，言气化者也。“化生”，形化者也。〈大全〉朱子曰：天地男女，都是两个，方得专一。　临川吴氏曰：“絪缊者，气之交也。构精者，形之交也。天地之二气交，故物之以气化者，其气𬪩厚而能醇；男女之二气交，故物之以形化者，其精凝聚而能生。”此气形之相交，以二与三人损一，一人得友之相合，以二者其理同，皆言其以一合一，故能致一而不二也。

又

子曰：“乾坤，其《易》之门邪？干，阳物也；坤，阴物也。阴阳合
德而刚柔有体，以体天地之撰，以通神明之德。”

〈大全〉云峰胡氏曰：其初也，阴阳分而为两仪，阴阳之合则为四象八卦，而刚柔于是乎有体，著而天地之撰，微而神明之德，皆自《干》开其始，而《坤》成其终，故曰“乾坤易之门。”